গোল্ডম্যান পরিবেশ পুরস্কার
গোল্ডম্যান পরিবেশ পুরস্কার হল তৃণমূল পর্যায়ে কাজ করা পরিবেশ কর্মীদের দেওয়া একটি পুরস্কার। প্রতি বছর বিশ্বের ছয়টি ভৌগোলিক অঞ্চলের প্রতিটি থেকে একজনকে এটি দেওয়া হয়। ভৌগোলিক অঞ্চলগুলি হলো আফ্রিকা, এশিয়া, ইউরোপ, দ্বীপ দেশ এবং দ্বীপপুঞ্জ, উত্তর আমেরিকা এবং দক্ষিণ ও মধ্য আমেরিকা। ক্যালিফোর্নিয়ার সান ফ্রান্সিসকোতে অবস্থিত গোল্ডম্যান এনভায়রনমেন্টাল ফাউন্ডেশন এই পুরস্কারটি প্রদান করে। পুরস্কারটিকে সবুজ নোবেল হিসেবেও ডাকা হয়ে থাকে। ১৯৮৯ সালে সমাজসেবী রিচার্ড এবং রোডা গোল্ডম্যান এই পুরস্কারের প্রচলন করেন। ২০১৯-এর হিসাব অনুযায়ী[হালনাগাদ], পুরস্কার হিসেবে $২,০০,০০০ প্রদান করা হয়ে থাকে।